
***[PROPIS](https://pitajucene.com/search/Propis/questions/ "Pretraži pitanja o propisima")*** KLANJANJA TEHIJJETU-L-MESDŽIDA U VRIJEME HUTBE


* 
* 
* 
* 
* 
* 
* 

 
Treba li klanjati tehijjetul mesdžid ako je hutba već počela?

Prenosi se od Džabira r.a., da je kazao: “Dok je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve selleme, držao hutbu na dan džume, ušao je neki čovjek, pa ga je Poslanik upitao: Jesi li klanjao, na šta je čovjek odgovorio da nije, pa mu je Poslanik kazao: Ustani i klanjaj dva rekjata.“ (Muttefekun alejhi)


Ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** bilježi Buhari u poglavlju el-džumu’atu, babu iza rea-l-imamu redžulen džae ve huve jahtubu emerehu en jusallije rek’atejni ( 930) i Muslim (875), (55) putem Hammada b.Zejda, od Amra b.Dinara, od Džabira b.Abdillaha. A također ga prenose i putem Sufjana, od Amra, od Džabira.


Bilježi ga Muslim putem Lejsa od Ebu Zubejra, od Džabira, a u toj predaji je spmenut čovjek iz hadisa po imenu Sulejk Gatafani.


Hadis je dokaz da je propisano klanjati dva rekjata kada čovjek uđe u džamiju za vrijeme dok imam drži hutbu, zbog toga što ga sama hutba ne spriječava da obavi ta dva rekjata.


Ovo je stav imama Šafije, Ahmeda, Ishaka i Ibn Hazma1, te nekih pravnika muhaddisa.


Stav Ebu Hanife, Malika i grupe islamskih pravnika, je da onaj ko uđe u džamiju za vrijeme hutbe, treba da sjedne i da ne treba klanjati dok imam drži hutbu.2


Oni to dokazuju predajom u kojoj se veli da je neki čovjek prelazio preko vratova ljudi za vrijeme hutbe, pa mu je Poslanik kazao: “Sjedi, uznemirio si ljude.“3


Način na koji dokazuju svoj stav ovim hadisom je taj što Poslanik ovome čovjeku nije naredio da klanja tehijjetu-l-mesdžid, nego mu je naredio da sjedne, što je dokaz da ta dva rekjata nisu obavezna.


(Abdullah b.Salih El-Fewzan, Minhatu-l-‘allami fi šerhi bulugi-l-merami 4/43,44)


1 El-Muhalla 5/68, El-Medžmu’ 4/552, El-Mugni 3/192


2 Šerhu fethi-l-kadir 1421, El-Medžmu’ 4/552


3 Ebu Davud 3/467, Nesai 3/103, Ahmed 4/188, hadis je dobar,a uz to ima još verzija koje ga podupiru.


Prof. ***[Senad Muhić](https://pitajucene.com/search/Senad+Muhi%C4%87/answers/ "Pretraži odgovore od prof. Senad Muhić")***


Preuzeto sa stranice <https://subuluselam.wordpress.com> koju uređuje prof. Senad Muhić


